Nako ya go Nna o le Nosi: Mosadi mongwe o gakologelwa jaana: “Fa Mmè a sena go tlhokafala, rre e ne e le ene fela yo o neng a na le digaretene mo difensetereng tsa gagwe le kgoro mo kamoreng ya gagwe. O ne a sa re fe nako ya go nna re le nosi tota le fa re ya le mo ntlwaneng ya botlhapelo.” Monna yono o ne a sotla bomorwadie botlhe ka tlhakanelodikobo. Lelapa lengwe le lengwe le tshwanetse go tlhaloganya botlhokwa jwa go naya ba bangwe nako ya go nna ba le nosi. Fela jaaka batsadi ba tlhoka go nna ba le nosi ka dinako dingwe, ba tshwanetse go naya bana ba bone nako ya go nna ba le nosi ka selekanyo se se tshwanetseng fa ba ntse ba gola. Batsadi ba ba botlhale ba tla tshwara ba bangwe ka tsela e bone ba batlang go tshwarwa ka yone.—Mathaio 7:12.